Eswars

Eswars estas franca komunumo lokita en la departemento Nord kaj en la regiono Nordo-Kaleza Markolo. Ĝi havis 348 loĝantojn laŭ censo plenumita en 1999.


 Geografio 
Eswars estas unu el la vilaĝoj lokitaj ĉirkaŭ la urbeto Cambrai. Ĝi do situas kerne de la natura regiono Cambrésis, kiu ĉefe konsistas el malaltaj ebenaĵoj kaj vastaj agroj. Cambrésis situas inter du aliaj, iom pli montetaj regionoj, nome Avesnois oriente kaj Artezo okcidente.

Eswars etendiĝas sur 2,78 km².

 Historio 
Okaze de la municipa baloto de 2008 venkis en la vilaĝo S-ro Francis Régnault, kiu do fariĝis la loka urbestro.

 Vidindaĵoj 
La loka preĝejo, dediĉita al Sankta Jakobo, estas novgotika kaj estis aliformita de Charles Leroy, la arkitekto de la baziliko-katedralo Notre-Dame-de-la-Treille en Lille.

 Administrado 
Eswars apartenas al la kantono Cambrai-Est, kies ĉefurbo estas Cambrai. Tiu kantono mem estas parto de la arondismento de Cambrai, unu el la 6 arondismentoj de la departemento Nord.

 Vidu ankaŭ 
 Komunumoj de Nord
 Kantono Cambrai-Est

Kategorio:Komunumoj de Nord